CELEX: 32017R0391
Language: el
Date: 2016-11-11 00:00:00
Title: Κατ' εξουσιοδότηση κανονισμός (ΕΕ) 2017/391 της Επιτροπής, της 11ης Νοεμβρίου 2016, για τη συμπλήρωση του κανονισμού (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για τον περαιτέρω καθορισμό του περιεχομένου των αναφορών σχετικά με εσωτερικοποιημένο διακανονισμό (Κείμενο που παρουσιάζει ενδιαφέρον για τον ΕΟΧ )

10.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 65/44
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/391 ΤΗΣ ΕΠΙΤΡΟΠΉΣ
   της 11ης Νοεμβρίου 2016
   για τη συμπλήρωση του κανονισμού (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για τον περαιτέρω καθορισμό του περιεχομένου των αναφορών σχετικά με εσωτερικοποιημένο διακανονισμό
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με τη βελτίωση του διακανονισμού αξιογράφων στην Ευρωπαϊκή Ένωση και τα κεντρικά αποθετήρια τίτλων και για την τροποποίηση των οδηγιών 98/26/ΕΚ και 2014/65/ΕΕ και του κανονισμού (ΕΕ) αριθ. 236/2012 (1), και ιδίως το άρθρο 9 παράγραφος 2 δεύτερο εδάφιο,
   Εκτιμώντας τα ακόλουθα:
   
               (1)
            
            
               Η Ευρωπαϊκή Αρχή Κινητών Αξιών και Αγορών (ΕΑΚΑΑ) εξέτασε την «Έκθεση σχετικά με τα πορίσματα της πρόσκλησης της Επιτροπής Ευρωπαϊκών Αρχών Τραπεζικής Εποπτείας για υποβολή στοιχείων σχετικά με τις δραστηριότητες εσωτερίκευσης διακανονισμών, και τις δραστηριότητες τις παρόμοιες με αυτές των κεντρικών αντισυμβαλλομένων, των τραπεζών θεματοφυλακής», της 17ης Απριλίου 2009, τα οποία καταδεικνύουν σημαντικές διαφορές όσον αφορά τους κανόνες και τις διαδικασίες παρακολούθησης σε επίπεδο εσωτερικοποιητών διακανονισμών μεταξύ των κρατών μελών, καθώς και όσον αφορά την κατανόηση της έννοιας των εσωτερικοποιημένων διακανονισμών.
            
         
               (2)
            
            
               Σύμφωνα με τον κανονισμό (ΕΕ) αριθ. 909/2014, οι εσωτερικοποιητές διακανονισμών υποβάλλουν αναφορά σχετικά με τους διακανονισμούς που εσωτερικοποιούν. Προκειμένου να εξασφαλιστεί ικανοποιητική εικόνα του πεδίου εφαρμογής και της έκτασης των εσωτερικοποιημένων διακανονισμών είναι αναγκαίο να καθοριστεί περαιτέρω το περιεχόμενο των εν λόγω αναφορών. Οι αναφορές σχετικά με τον εσωτερικοποιημένο διακανονισμό θα πρέπει να παρέχουν λεπτομερείς πληροφορίες σχετικά με τον συνολικό όγκο και τη συνολική αξία των εντολών διακανονισμού που διακανονίζονται από τους εσωτερικοποιητές διακανονισμών εκτός συστημάτων διακανονισμού αξιογράφων, προσδιορίζοντας την κατηγορία στοιχείων του ενεργητικού, το είδος των τίτλων, το είδος των πελατών και το κεντρικό αποθετήριο τίτλων (ΚΑΤ) — εκδότη.
               Ο εσωτερικοποιητής διακανονισμών θα πρέπει να αναφέρει τους εσωτερικοποιημένους διακανονισμούς μόνον όταν έχει εκτελέσει μια εντολή διακανονισμού από πελάτη του εσωτερικοποιητή διακανονισμών που περιλαμβάνεται στα δικά του βιβλία εντολών. Ο εσωτερικοποιητής διακανονισμού δεν θα πρέπει να αναφέρει επακόλουθες ευθυγραμμίσεις θέσεων λογιστικών εγγραφών ώστε να αντικατοπτρίζει τον διακανονισμό εντολών από άλλες οντότητες της αλυσίδας διακράτησης τίτλων, δεδομένου ότι αυτές δεν πληρούν τις προϋποθέσεις για να θεωρηθούν εσωτερικοποιημένος διακανονισμός. Ομοίως, ένα εσωτερικοποιητής διακανονισμών δεν θα πρέπει να αναφέρει τις συναλλαγές που εκτελούνται σε έναν τόπο διαπραγμάτευσης και που μεταφέρονται από τον τόπο διαπραγμάτευσης σε κεντρικούς αντισυμβαλλομένους για εκκαθάριση ή σε ΚΑΤ για διακανονισμό.
            
         
               (3)
            
            
               Προκειμένου να διευκολυνθεί η συγκρισιμότητα των δεδομένων μεταξύ των εσωτερικοποιητών διακανονισμών, οι υπολογισμοί που αφορούν την αξία των εντολών για εσωτερικοποιημένο διακανονισμό δυνάμει του παρόντος κανονισμού θα πρέπει να βασίζονται σε αντικειμενικά και αξιόπιστα δεδομένα και μεθοδολογίες.
            
         
               (4)
            
            
               Οι απαιτήσεις υποβολής αναφορών του παρόντος κανονισμού ενδέχεται να απαιτούν σημαντικές αλλαγές του συστήματος ΤΠ, έλεγχο της αγοράς και προσαρμογές στις νομικές ρυθμίσεις των οικείων φορέων. Είναι, επομένως, αναγκαίο να δοθεί στους εν λόγω φορείς επαρκής χρόνος προκειμένου να προετοιμαστούν για την εφαρμογή των απαιτήσεων αυτών.
            
         
               (5)
            
            
               Ο παρών κανονισμός βασίζεται στα σχέδια ρυθμιστικών τεχνικών προτύπων που υπέβαλε η ΕΑΚΑΑ στην Επιτροπή.
            
         
               (6)
            
            
               Η ΕΑΚΑΑ διεξήγαγε ανοικτές δημόσιες διαβουλεύσεις σχετικά με τα σχέδια ρυθμιστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού σχετικού κόστους/οφέλους και ζήτησε τη γνώμη της ομάδας συμφεροντούχων κινητών αξιών και αγορών, που συγκροτήθηκε σύμφωνα με το άρθρο 10 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2).
            
         
               (7)
            
            
               Σύμφωνα με το άρθρο 9 παράγραφος 2 του κανονισμού (ΕΕ) αριθ. 909/2014, κατά την εκπόνηση των σχεδίων ρυθμιστικών τεχνικών προτύπων στα οποία βασίζεται ο παρών κανονισμός, η ΕΑΚΑΑ έχει εργαστεί σε στενή συνεργασία με τα μέλη του Ευρωπαϊκού Συστήματος Κεντρικών Τραπεζών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   1)   «Εντολή για εσωτερικοποιημένο διακανονισμό»: εντολή εκ μέρους ενός πελάτη του εσωτερικοποιητή διακανονισμών να θέσει στη διάθεση του αποδέκτη χρηματικό ποσό ή να μεταβιβάσει το δικαίωμα ή το συμφέρον επί αξιογράφου ή αξιογράφων μέσω λογιστικής εγγραφής σε μητρώο ή κατ' άλλο τρόπο, πράγμα που διακανονίζει ο εσωτερικοποιητής διακανονισμών στα δικά του λογιστικά βιβλία και όχι μέσω συστήματος διακανονισμού αξιογράφων.
   2)   «Εντολή για εσωτερικοποιημένο διακανονισμό που δεν διακανονίστηκε»: μη πραγματοποίηση του διακανονισμού ή μερικός διακανονισμός, μιας συναλλαγής επί αξιογράφων κατά την ημερομηνία που έχει συμφωνηθεί από τα ενδιαφερόμενα μέρη, λόγω έλλειψης αξιογράφων ή μετρητών, ανεξάρτητα από την υποκείμενη αιτία.
   Άρθρο 2
   1.   Οι υποβολές στοιχείων που αναφέρονται στο άρθρο 9 παράγραφος 1 πρώτο εδάφιο του κανονισμού (ΕΕ) αριθ. 909/2014 περιλαμβάνουν τις ακόλουθες πληροφορίες:
   
               α)
            
            
               κωδικός χώρας της έδρας του εσωτερικοποιητή διακανονισμών·
            
         
               β)
            
            
               χρονοσφραγίδα αναφοράς·
            
         
               γ)
            
            
               περίοδος που καλύπτεται από την αναφορά·
            
         
               δ)
            
            
               αναγνωριστικός κωδικός του εσωτερικοποιητή διακανονισμών·
            
         
               ε)
            
            
               στοιχεία επικοινωνίας του εσωτερικοποιητή διακανονισμών·
            
         
               στ)
            
            
               συνολικός όγκος και συνολική αξία, σε ευρώ, των εντολών για εσωτερικοποιημένο διακανονισμό που διακανονίστηκαν από τον εσωτερικοποιητή διακανονισμών, κατά την περίοδο που καλύπτεται από την αναφορά·
            
         
               ζ)
            
            
               συνολικός όγκος και συνολική αξία, σε ευρώ, των εντολών για εσωτερικοποιημένο διακανονισμό που διακανονίστηκαν από τον εσωτερικοποιητή διακανονισμών, κατά την περίοδο που καλύπτεται από την αναφορά, για κάθε ένα από τα παρακάτω είδη χρηματοπιστωτικών μέσων:
               
                           i)
                        
                        
                           κινητές αξίες που αναφέρονται στο άρθρο 4 παράγραφος 1 σημείο 44) στοιχείο α) της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου (3)·
                        
                     
                           ii)
                        
                        
                           κρατικός/δημόσιος χρεωστικός τίτλος που αναφέρεται στο άρθρο 4 παράγραφος 1 σημείο 61) της οδηγίας 2014/65/ΕΕ·
                        
                     
                           iii)
                        
                        
                           κινητές αξίες που αναφέρονται στο άρθρο 4 παράγραφος 1 σημείο 44) στοιχείο β) της οδηγίας 2014/65/ΕΕ, πλην εκείνων που αναφέρονται στο σημείο ii) του στοιχείου ζ) του παρόντος εδαφίου·
                        
                     
                           iv)
                        
                        
                           κινητές αξίες που αναφέρονται στο άρθρο 4 παράγραφος 1 σημείο 44) στοιχείο γ) της οδηγίας 2014/65/ΕΕ·
                        
                     
                           v)
                        
                        
                           διαπραγματεύσιμα αμοιβαία κεφάλαια όπως ορίζονται στο άρθρο 4 παράγραφος 1 σημείο 46) της οδηγίας 2014/65/ΕΕ·
                        
                     
                           vi)
                        
                        
                           μερίδια οργανισμών συλλογικών επενδύσεων πλην των διαπραγματεύσιμων αμοιβαίων κεφαλαίων·
                        
                     
                           vii)
                        
                        
                           μέσα χρηματαγοράς, εκτός από τα αναφερόμενα στο σημείο ii)·
                        
                     
                           viii)
                        
                        
                           δικαιώματα εκπομπής·
                        
                     
                           ix)
                        
                        
                           άλλα χρηματοπιστωτικά μέσα·
                        
                     
         
               η)
            
            
               συνολικός όγκος και συνολική αξία, σε ευρώ, όλων των εντολών για εσωτερικοποιημένο διακανονισμό, για κάθε ένα από τα ακόλουθα είδη συναλλαγών επί τίτλων που διακανονίστηκαν από τον εσωτερικοποιητή διακανονισμών κατά την περίοδο που καλύπτεται από την αναφορά:
               
                           i)
                        
                        
                           αγορά ή πώληση τίτλων·
                        
                     
                           ii)
                        
                        
                           πράξεις διαχείρισης εξασφαλίσεων·
                        
                     
                           iii)
                        
                        
                           δανειοδοσία ή δανειοληψία τίτλων·
                        
                     
                           iv)
                        
                        
                           συναλλαγές επαναγοράς·
                        
                     
                           v)
                        
                        
                           άλλες συναλλαγές επί τίτλων·
                        
                     
         
               θ)
            
            
               συνολικός όγκος και συνολική αξία, σε ευρώ, όλων των εντολών για εσωτερικοποιημένο διακανονισμό, που διακανονίστηκαν από τον εσωτερικοποιητή διακανονισμών κατά την περίοδο που καλύπτεται από την αναφορά, που καλύπτουν τα ακόλουθα είδη πελατών:
               
                           i)
                        
                        
                           επαγγελματίες πελάτες όπως ορίζονται στο άρθρο 4 παράγραφος 1 σημείο 10) της οδηγίας 2014/65/ΕΕ·
                        
                     
                           ii)
                        
                        
                           ιδιώτες πελάτες, όπως ορίζονται στο άρθρο 4 παράγραφος 1 σημείο 11) της οδηγίας 2014/65/ΕΕ·
                        
                     
         
               ι)
            
            
               συνολικός όγκος και συνολική αξία, σε ευρώ, όλων των εντολών για εσωτερικοποιημένο διακανονισμό που αναφέρονται σε μεταφορές ρευστών διαθεσίμων, που διακανονίστηκαν από τον εσωτερικοποιητή διακανονισμών κατά την περίοδο που καλύπτεται από την αναφορά·
            
         
               ια)
            
            
               συνολικός όγκος και συνολική αξία, σε ευρώ, όλων των εντολών για εσωτερικοποιημένο διακανονισμό που διακανονίστηκαν από τον εσωτερικοποιητή διακανονισμών κατά την περίοδο που καλύπτεται από την αναφορά, για κάθε ΚΑΤ που παρέχει τη βασική υπηρεσία που αναφέρεται στο τμήμα Α σημεία 1 ή 2 του παραρτήματος του κανονισμού (ΕΕ) αριθ. 909/2014 σε σχέση με τους υποκείμενους τίτλους·
            
         
               ιβ)
            
            
               συνολικός όγκος και συνολική αξία, σε ευρώ, όλων των εντολών για εσωτερικοποιημένο διακανονισμό που αναφέρονται στα στοιχεία ζ) έως ι), για κάθε ΚΑΤ που παρέχει τη βασική υπηρεσία που αναφέρεται στο τμήμα Α σημεία 1 ή 2 του παραρτήματος του κανονισμού (ΕΕ) αριθ. 909/2014 σε σχέση με τους υποκείμενους τίτλους·
            
         
               ιγ)
            
            
               συνολικός όγκος και συνολική αξία, σε ευρώ, των εντολών για εσωτερικοποιημένο διακανονισμό που δεν διακανονίστηκαν, που αναφέρονται στα στοιχεία στ) έως ιβ), οι οποίες δεν διακανονίστηκαν κατά την περίοδο που καλύπτεται από την αναφορά·
            
         
               ιδ)
            
            
               Τα ποσοστά των εντολών για εσωτερικοποιημένο διακανονισμό που αναφέρονται στα στοιχεία στ) έως ιβ) που δεν διακανονίστηκαν, σε σύγκριση με τα ακόλουθα:
               
                           i)
                        
                        
                           συνολική αξία, σε ευρώ, των εντολών για εσωτερικοποιημένο διακανονισμό που διακανονίστηκαν από τον εσωτερικοποιητή διακανονισμών και των εντολών για εσωτερικοποιημένο διακανονισμό που δεν διακανονίστηκαν·
                        
                     
                           ii)
                        
                        
                           συνολικός όγκος των εντολών για εσωτερικοποιημένο διακανονισμό που διακανονίστηκαν από τον εσωτερικοποιητή διακανονισμών και των εντολών για εσωτερικοποιημένο διακανονισμό που δεν διακανονίστηκαν.
                        
                     
         Για τους σκοπούς των στοιχείων ια) και ιβ) του πρώτου εδαφίου, σε περίπτωση που οι πληροφορίες σχετικά με το ΚΑΤ που παρέχει τη βασική υπηρεσία που αναφέρεται στο τμήμα Α σημεία 1 ή 2 του παραρτήματος του κανονισμού (ΕΕ) αριθ. 909/2014 σε σχέση με την έκδοση των υποκείμενων τίτλων δεν είναι διαθέσιμες, ο κωδικός ISIN των τίτλων χρησιμοποιείται ως υποκατάστατη μεταβλητή, διαχωρίζοντας τα δεδομένα βάσει των δύο πρώτων χαρακτήρων των κωδικών ISIN.
   2.   Εφόσον είναι διαθέσιμη, η συναλλαγματική ισοτιμία της Ευρωπαϊκής Κεντρικής Τράπεζας κατά την τελευταία ημέρα της περιόδου που καλύπτεται από την αναφορά χρησιμοποιείται για τη μετατροπή άλλων νομισμάτων σε ευρώ.
   3.   Η συνολική αξία των εντολών για εσωτερικοποιημένο διακανονισμό που αναφέρεται στην παράγραφο 1 υπολογίζεται ως εξής:
   
               α)
            
            
               στην περίπτωση εντολών για εσωτερικοποιημένο διακανονισμό έναντι πληρωμής, το ποσό του διακανονισμού του σκέλους μετρητών·
            
         
               β)
            
            
               στην περίπτωση εντολών για εσωτερικοποιημένο διακανονισμό χωρίς πληρωμή, η αγοραία αξία των τίτλων ή, εάν δεν είναι διαθέσιμη, η ονομαστική αξία των τίτλων.
            
         Η αγοραία αξία που αναφέρεται στο στοιχείο β) του πρώτου εδαφίου υπολογίζεται ως εξής:
   
               α)
            
            
               για τα χρηματοπιστωτικά μέσα που αναφέρονται στο άρθρο 3 παράγραφος 1 του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (4), τα οποία τελούν υπό διαπραγμάτευση σε τόπο διαπραγμάτευσης εντός της Ένωσης, η αξία που καθορίζεται βάσει της τιμής κλεισίματος της σημαντικότερης από άποψη ρευστότητας αγοράς που αναφέρεται στο άρθρο 4 παράγραφος 6 στοιχείο β) του εν λόγω κανονισμού·
            
         
               β)
            
            
               για τα χρηματοπιστωτικά μέσα που έχουν εισαχθεί προς διαπραγμάτευση σε τόπο διαπραγμάτευσης εντός της Ένωσης, εκτός από αυτά που αναφέρονται στο στοιχείο α), η αξία που καθορίζεται με βάση την τιμή κλεισίματος στον τόπο διαπραγμάτευσης εντός της Ένωσης με τον υψηλότερο κύκλο εργασιών·
            
         
               γ)
            
            
               για χρηματοπιστωτικά μέσα εκτός από αυτά που αναφέρονται στα στοιχεία α) και β), η αξία που καθορίζεται με βάση την τιμή που υπολογίζεται χρησιμοποιώντας μια προκαθορισμένη μεθοδολογία, εγκεκριμένη από την αρμόδια αρχή, η οποία αναφέρεται σε κριτήρια που σχετίζονται με τα δεδομένα της αγοράς, όπως οι τιμές της αγοράς που είναι διαθέσιμες για όλους τους τόπους διαπραγμάτευσης ή τις επιχειρήσεις επενδύσεων.
            
         Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 10 Μαρτίου 2019.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Νοεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 257 της 28.8.2014, σ. 1.
   
      (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).
   
      (3)  Οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (ΕΕ L 173 της 12.6.2014, σ. 349).
   
      (4)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (ΕΕ L 173 της 12.6.2014, σ. 84).